S-a cerut autentificarea prezentului înscris:

timbru sec



## REGULAMENTUL CAMPANIEI „BURSE DE 10!”

**Art. 1. Organizatorul. Regulamentul oficial al Campaniei**

Organizatorul campaniei „***BURSE DE 10!***” (denumit în cele ce urmează „**Campania**”) este **CAMPUS MEDIA TV S.R.L.**, cu sediul în Bucureşti, Sectorul 5, Str. Dr. Staicovici, Nr. 75, Forum 2000 Building, Faza I, Etaj V, România, având Cod Unic de Înregistrare (CUI) RO 24334385, înregistrată în Registrul Comerţului sub nr. J2008013933407, reprezentată prin domnul Mihai Dinei, în calitate de Administrator, denumită în continuare **„Organizator**” sau „**Campus Media TV**” iar Coorganizator este **ASOCIAȚIA BANCA DE BINE**, cu sediul social în Municipiul București, Sector 1, str. Axinte Uricariul, nr. 1, bl. 3, sc. B, ap. 71, cod de identificare fiscala nr. 43258110, reprezentată legal de doamna Nicoleta Violeta Bîtlac, în calitate de Președinte, denumită în continuare „Asociația Banca de Bine”, denumită în continuare „**Coorganizatorul**”

Prin organizarea acestei Campanii, Organizatorul și Coorganizatorul urmăresc identificarea, susținerea și promovarea copiilor care excelează într-un domeniu cu sprijinul Dedeman.

Campania se va derula în conformitate cu prezentul Regulament. „**Regulament**” înseamnă toate și oricare dintre regulile Campaniei, obligatorii pentru toți Participanții, în vigoare în orice moment pe parcursul desfășurării Campaniei. Regulamentul va fi adus la cunoștința publicului conform legislației aplicabile din România, fiind disponibil gratuit, începând cu data de **13.10.2025**, după cum se detaliază la **art. 8 de mai jos**, care reglementează **„Publicarea Regulamentului Campaniei”**.

Organizatorul și Coorganizatorul își rezervă dreptul să modifice, fără să solicite acordul Participanților și fără drept de compensare pentru aceștia, oricare dintre prevederile prezentului Regulament, cum ar fi, dar fără a se limita la: prevederile care reglementează modul de derulare a Campaniei, teritoriul de desfășurare a Campaniei, condițiile de participare la Campanie, data de început și data de sfârșit a Campaniei (putând inclusiv să suspende sau să înceteze Campania). Modificările de orice fel aduse prezentului Regulament urmează să intre în vigoare începând cu data afișării lor pe pagina de internet a Organizatorului, respectiv „[www.digifm.ro](http://www.digifm.ro)”.

**Art. 2. Temeiul legal**

Regulamentul Campaniei este redactat în temeiul Ordonanței Guvernului nr. 99/2000 privind comercializarea produselor și a serviciilor de piață, republicată.

**Art. 3. Durata Campaniei. Teritoriul Campaniei.**

Campania se desfășoară pe teritoriul României, în perioada 13 octombrie - 7 noiembrie 2025, pe postul de Radio Digi FM după cum urmează:

 în perioada **13 – 17 octombrie 2025** vor avea loc înscrierile în campanie;

 în perioada **20 – 24 octombrie 2025** va avea loc selecția câștigătorilor;

 în perioada **27 – 31 octombrie 2025** se vor anunța câștigătorii;

* în perioada **3 – 7 noiembrie 2025** prezentarea câștigătorilor;

**Art. 4. Condițiile de participare la Campanie**

La Campanie pot să participe orice persoane care îndeplinesc cumulativ următoarele condiții:

1. Minorii cu vârsta cuprinsă între 8 și 16 ani la data începerii Campaniei – 13.10.2025. Aceștia pot fi înscriși în Campaniei de către părinții/tutorii, de rudele sau cunoscuții acestora, cu acordul părinților/tutorilor.
2. Minorii au domiciliul pe teritoriul României sau sunt rezidenți pe teritoriul României;
3. Părinții / tutorii minorilor nu sunt salariați și/sau colaboratori persoane fizice ai Grupului DIGI și nu sunt rude sau afini ale/ai persoanelor menționate anterior la prezenta lit.c), până la gradul IV inclusiv, în linie directă sau colaterală. Grupul DIGI înseamnă, în relație cu orice persoană, Campus Media TV S.R.L., DIGI ROMANIA S.A., precum și orice altă persoană fizică sau juridică care controlează, în mod direct sau indirect, sau este controlată de, sau este sub control comun cu una dintre aceste societăți, după caz;
4. Părinții / tutorii minorilor dețin un document de identitate valabil - carte de identitate, respectiv minorii au un certificat de nastere/ carte de identitate care vor trebui prezentate în scopul identificării, validării și al primirii recompenselor dacă acestia sunt declarați câștigători ai Campaniei;
5. participarea la Campaniei implică prelucrarea de Organizator și Coorganizator a datelor cu caracter personal, în condițiile prevăzute în Nota de informare privind prelucrarea datelor cu caracter personal, care face parte integrantă din prezentul Regulament.

Totodată, Participanții iau la cunoștință că Organizatorul și Coorganizatorul pot decide ca, în scopul predării recompenselor reglementate la **art. 6,** **alin. 6.1** de mai jos, să organizeze un eveniment public, fără să fie însă obligat la aceasta. Dispozițiile prezentului paragraf se aplică corespunzator și în ceea ce privește participarea minorilor la acest eveniment. Prin participarea la Campaniei, părinții/tutorii copiilor recompensați în cadrul Campaniei își dau acordul explicit cu privire la cele menționate în prezentul paragraf.

Înscrierea la Campaniei are următoarele efecte (ca): (i) citirea, înțelegerea și acceptarea Regulamentului de către Participanți; (ii) obligativitatea respectării integrale a prevederilor prezentului Regulament și (iii) înțelegerea faptului că, în cazul nerespectării prevederilor prezentului Regulament, Participanții pot fi excluși din Campanie și orice recompense acordate pot fi anulate. Cerințele menționate la subpct.(i)-(iii) reprezintă condiții esențiale pentru înscrierea la Campanie. Participanții au luat cunoștință și sunt de acord că Organizatorul/Coorganizatorul este îndreptățit să nu acorde recompense unui participant care nu îndeplinește condițiile de participare la Campanie, chiar dacă acesta a fost declarat câștigător în cadrul unei emisiuni Digi FM.

**Art. 5. Mecanismul Campaniei, desemnarea și anunțarea câștigătorilor Campaniei**

**5.1. Mecanismul Campaniei**

Campania se desfășoară pe durata și pe teritoriul menționate la **art. 3 ”Durata Campaniei. Teritoriul Campaniei”** de mai sus.

Campania se adresează persoanelor care îndeplinesc toate condițiile cerute unui Participant, după cum se detaliază la **art. 4 „Condițiile de participare la Campanie”.**

În perioada 13 – 17 octombrie 2025, zilnic de luni până vineri, pe postul de radio Digi FM ascultătorii vor fi informați despre Campanie, părinții, tutorii sau cunoscuții acestora având posibilitatea să înscrie în Campaniei un copil cu performanțe deosebite în diverse domenii (atestate prin: premii, diplome, participări la competiții naționale/internaționale etc.). Domeniile pot fi, fără a se limita la: artă (muzică, pictură, teatru, dans etc.), sport, tehnologie, inovație etc., în funcție de evaluarea Coorganizatorului.

Înscrierile se vor putea face, prin comunicarea următoarelor date: nume și prenume copil, numărului de telefon al persoanei care îl înscrie și a domeniului în care acesta excelează, prin următoarele modalități:

* prin SMS la numărul scurt 3815 (condiții de tarifare conform politicii fiecărui operator de telefonie mobilă),
* printr-un mesaj text prin intermediul aplicației WhatsApp, la numărul 0774.601.601,
* prin telefon, la numărul 0314.002.929 (condiții de tarifare conform politicii fiecărui operator de telefonie mobilă), în intervalul orar 10:00 – 18:00,
* prin transmiterea unui e-mail la adresa [contact@digifm.ro](mailto:contact@digifm.ro).

Pentru înscrierea în Campanie este acceptată o singură modalitate, dintre cele mai sus enumerate. Înscrierile multiple nu vor fi luate în considerare.

În perioada 20 – 24 octombrie 2025, Coorganizatorul va analiza toate înscrierile în Campanie și în funcție de abilitățile celor înscriși de a excela într-un domeniu, consultând în acest sens și cadrele didactice, mentorii, îndrumătorii care au asistat la sprijinirea copiilor, va selecta 10 copii care au înregistrat performanțe deosebite (atestate prin: premii, diplome, participări la competiții naționale/internaționale, etc.). Fiecare copil selectat de Coorganizator va fi recompensat de către Coorganizator cu câte 1.000 Euro, sumă denumită generic în continuare *Bursa de 10*, pentru continuarea activității în domeniul în care acesta excelează.

În perioada 27 – 31 octombrie 2025, vor fi anunțați zilnic câte 2 copii care au fost selectați în săptămâna anterioară de Coorganizator, în cadrul emisiunii lui Lucian Mândruță, realizată pe postul de radio DIGI FM, în intervalul orar 17:00 – 19:00.

În perioada 3 – 7 noiembrie 2025, în intervalul orar 17:00 – 19:00, Lucian Mândruță va prezenta în emisiunea realizată pe postul de radio DIGI FM poveștile copiilor selectați pentru a primi *Bursa de 10*.

Prin participarea la Campanie, Participanții declară că sunt de acord și că nu vor solicita, în nicio modalitate, niciun fel de reparare materială ori de orice altă natură și că nu vor formula plângeri/sesizări împotriva Organizatorului în cazul în care, dar fără a se limita la, sunt întâlnite situații în care: **(i)** există erori de conectare la rețea și/sau la serviciu; **(ii)** serviciul ce permite participarea la Campanie devine indisponibil sau se restrânge în teritoriul unde se desfășoară Campania din cauze de forță majoră și/sau revizii tehnice neașteptate, **(iii)** altele asemenea.

**5.2. Desemnarea Câștigătorilor Campaniei**

Desemnarea copiilor care vor beneficia de *Bursa de 10* se face de către Coorganizator, în funcție de criteriile menționate la alin. 5.1 de mai sus.

# Câștigătorii Campaniei vor fi anunțați pe postul de Radio „Digi FM”.

Validarea copiilor beneficiari ai *Buresei de 10* se va face pe baza datelor personale menționate la **art. 6 „Recompensele”, alin. 6.2. „Acordarea recompenselor”** de mai jos, verificate prin consultarea actelor de identitate și/sau a oricăror alte documente solicitate de Organizator/Coorganizator.

**5.3. Modalități tehnice de monitorizare a Campaniei**

Toate operațiunile de înscriere la Campanie se înregistrează într-o bază de date și vor fi puse, la cerere, la dispoziția autorităților competente în domeniu.

**5.4.** **Fraudarea Campaniei**

Organizatorul și Coorganizatorul își rezervă dreptul de a lua toate măsurile pentru a evita fraudarea Campaniei. În cazul constatării unor situații de fraudare a Campaniei, Organizatorul și Coorganizatorul vor proceda la descalificarea Participantului și la invalidarea recompensei acordate prin fraudă.

**5.5. Alte cazuri de descalificare a Participanților**

Pe lângă orice alte cazuri de descalificare prevăzute în Regulament, dacă se dovedește că informațiile furnizate de Participanți pe parcursul desfășurării Campaniei nu sunt adevărate și/sau că Participanții încalcă oricare dintre condițiile de participare la Campaniei sau dintre dispozițiile prezentului Regulament, Organizatorul și Coorganizatorul își rezervă dreptul de a anula recompensa acordată și de a valida un alt participant în condițiile prezentului Regulament și, respectiv, să închidă Campania ca urmare a imposibilității desemnării altor participanți câștigători, după caz.

**Art. 6. Recompensele. Predarea recompenselor Campaniei.**

**6.1. Recompensele**

În cadrul Campaniei, Coorganizatorul va recompensa cei 10 copii selectați cu câte o *Bursa de 10*, în valoare de 1.000 Euro, pentru continuarea activității în domeniul în care aceștia excelează.

Valoarea totală a sumelor oferite ca recompense în cadrul Campaniei este de 10.000 Euro.

Fiecare suma va fi plătită de Coorganizator în echivalent lei, la cursul de schimb valutar comunicat de BNR pentru data plății.

Nu se pot solicita servicii și/sau bunuri ca recompense și nici nu se pot cere modificarea parametrilor/caracteristicilor/opțiunilor recompenselor.

Copii selectați vor intra în posesia sumelor de bani oferite ca recompense după încheierea unui contract în acest sens cu Coorganizatorul, iar viramentul se va face de Coorganizator în conturile deschise pe numele acestora sau a părinților/tutorilor acestora, într-un interval de maximum 30 de zile lucrătoare de la data la încheierii contractului. Pentru efectuarea viramentului bancar, minorii/parinții/tutorii trebuie să transmită la adresa de e-mail indicată de Coorganizator un extras de cont al căror titulari sunt, fără detalii cu privire la tranzacții, iar în cazul în care câștigătorii parinții/tutorii nu au cont bancar la momentul la care au fost anunțați ca vor primi o recompensă, aceștia trebuie să își deschidă un asemenea cont pentru a putea beneficia de recompensă.

**6.2. Acordarea Recompenselor**

Validarea și virarea oricărei *Burse de 10* se poate face numai în baza datelor personale comunicate de participanți Coorganizatorului în ziua când sunt selectați și contactați de Coorganizator, prin oricare dintre următoarele mijloace de comunicare: fax, telefonic, poștă electronică (e-mail fără semnătură digitală autorizată).

Datele personale prelucrate în cadrul Campaniei sunt:

* + pentru persoanele care înscriu minorii: calitatea (părinte, tutore, rudă, cuonscut), număr de telefon, voce, adresa de e-mail,
  + pentru minorii înscriși: nume, prenume, domeniul de excelență,
  + pentru minorii recompensați cu Burse de 10, cu vârsta între 8 și 14 ani: nume, prenume, domeniul de excelență,
  + pentru părinții/tutorii minorilor recompensați cu Burse de 10, cu vârsta între 8 și 14 ani: nume, prenume, serie și număr carte de identitate, CNP, număr de telefon, voce, adresă, e-mail, cont bancar și semnătura.
  + pentru minorii recompensați cu Burse de 10, cu vârsta între 14 și 16 ani: nume, prenume, serie și număr carte de identitate, CNP, număr de telefon, voce, adresă, e-mail, cont bancar și semnătura.

Orice eroare în declararea datelor personale nu atrage răspunderea Organizatorului. Ca atare, acesta nu are niciun fel de obligație în cazul furnizării de către Participanți a unor date eronate care duc la imposibilitatea transferului în condiții normale a recompenselor către aceștia.

Organizatorul și Coorganizatorul au calitatea de operatori independenți cu privire la prelucrarea datelor cu caracter personal, fiecare va informa persoanele vizate în ceea ce privește datele cu caracter personal pe care le prelucrează.

Organizatorului și Coorganizatorului nu îi incumbă nicio obligație cu privire la suportarea oricăror costuri care nu sunt asumate în mod expres prin prezentul Regulament.

**Art. 7. Protecția datelor personale**

Informații detaliate privind prelucrarea datelor cu caracter personal sunt prevăzute în Nota de informare și în Anexa privind prelucrarea datelor cu caracter personal, care fac parte integrantă din prezentul Regulament.

Mențiuni speciale ce privesc acordul expres al păriților/tutorilor copiilor recompensați; aceste mențiuni vizează procesarea datelor cu caracter personal și acordul implicit al acestora:

- prezentarea minorilor implică o serie de acțiuni de marketing, respectiv aceștia iau la cunoștință faptul că, odată intrați în posesia reconpenselor sunt de acord să participe la acțiuni de marketing ce pot consta în: intervenții în direct pe postul de radio DIGI FM, poze sau filmări ce vor fi folosite pe platformele online ale DIGI FM ce aparțin Organizatorului. Platformele online ale Organizatorului sunt: website-ul digifm.ro, paginile de Facebook, Instagram, Tiktok și Youtube ale DIGI FM.

- orice altă acțiune de marketing care nu este explicit menționată în cadrul prezentului regulament este considerată acțiune de marketing spontană care este direct influențată de evenimentele desfășurate în locația respectivă și este acoperită de prezentul Regulament.

**Art. 8. Publicarea Regulamentului Campaniei**

Regulamentul Campaniei este disponibil spre consultare, în mod gratuit, pe pagina [www.digifm.ro](http://www.digifm.ro/), la secțiunea dedicată Campaniei.

Participanții nu vor fi obligați la plata vreunor sume către Organizator sau Coorganizator în legatură cu Campania sau la suportarea altor costuri decât cele inerente serviciilor de telefonie, de Internet sau altor servicii contractate de aceștia care le permit să participe la Campaniei și să acceseze paginile de internet relevante pentru detalii privind Campania sau în legatură cu Campania, servicii poștale sau tarife normale de telefon în legatură cu Campania, fără a aduce atingere altor prevederi ale Regulamentului.

Pe perioada de desfășurare a Campaniei, Participanții pot suna la linia de telefon dedicată Campaniei: 031 400 2929 (condiții de tarifare conform politicii fiecărui operator de telefonie) pentru a afla mai multe amănunte în legătură cu Campania (regulament de participare, recompensele, modalitate de acordare a recompenselor, precum și pentru sugestii sau eventuale reclamații). Programul de funcționare a liniei telefonice este de luni până vineri între orele 07:00 - 18:00.

Orice modificare a prezentului Regulament va fi facută publică pe pagina de internet a Organizatorului, respectiv www.digifm.ro sau pe pagina de facebook a acestuia: [www.facebook.com/digifmradio](http://www.facebook.com/digifmradio).

**Art. 9. Responsabilitate**

Organizatorul și Coorganizatorul nu își asumă și nu își vor asuma nicio răspundere cu privire la pretențiile terților sau ale oricăror instituții în ceea ce privește recompensele acordate către Participanți.

Organizatorul nu este răspunzător, nu își asumă și nu își va asuma nicio răspundere cu privire la selecția efectuată și recompensele acordate în cadrul Campaniei. Prin participarea la această Campanie, Participanții confirmă că înțeleg și își asumă faptul că, recompensele acordate în cadrul Campaniei nu sunt operate sau gestionate de către sau cu implicarea Organizatorului, ci exclusiv de către Coorganizator și ca atare Organizatorul nu are și nu poate avea nicio răspundere cu privire la acestea.

Organizatorul și Coorganizatorul nu au nicio răspundere și nu vor putea fi implicați în litigii legate de proprietatea recompenselor după acordarea acestora.

Organizatorul și Coorganizatorul nu își asumă și nu își va asuma nicio răspundere în cazul în care îi sunt comunicate informații false sau eronate.

Organizatorul și Coorganizatorul nu au nicio răspundere și nu vor putea fi implicați în litigii legate de corectitudinea datelor personale trimise de către Participanți. Recompensele se vor acorda numai acelor Participanți ale căror date/documente sunt trimise în cadrul Campaniei, în conformitate cu prevederile prezentului Regulament.

Organizatorul și Coorganizatorul nu își asumă și nu își vor asuma nicio răspundere cu privire la pretențiile Participanților la Campaniei privind funcționarea defectuoasă și/sau nefuncționarea rețelelor de telefonie fixă și/sau mobilă, ori a rețelelor de Internet care le permit participarea la Campaniei.

Totodată, Organizatorul și Coorganizatorul nu vor fi răspunzători pentru eventuale disfuncționalități apărute în derularea Campaniei, în general, ca urmare a acțiunilor unor terți, cum ar fi dar fără a se limita la: distribuitori de energie electrică, operatori, proprietari sau administratori ai rețelelor de telecomunicații, cablu TV sau alții asemenea.

Organizatorul și Coorganizatorul nu au obligația de a purta corespondența privitoare la solicitările necâștigătoare. Pentru ducerea la buna îndeplinire a obligațiilor Organizatorului și Coorganizatorului, aceștia pot subcontracta servicii sau împuternici furnizori pentru derularea unor servicii sau formalități, la libera sa alegere.

Prin participarea la acest Campaniei, Participanții declară și garantează faptul că sunt de acord să respecte și să se conformeze tuturor instrucțiunilor Organizatorului și Coorganizatorului precum și tuturor prevederilor, termenilor și condițiilor prezentului Regulament și ale legislației aplicabile.

**Art. 10. Litigii**

Eventualele litigii apărute între Organizator/ Coorganizator, pe de o parte și Participanții la Campaniei, pe de altă parte, se vor rezolva pe cale amiabilă. În caz contrar, se vor soluționa de instanțele judecătorești competente de la sediul Organizatorului.

**Art. 11 Încetarea Campaniei**

Campania poate înceta în următoarele situații:

* împlinirea termenului pentru care a fost anunțat Campania;
* apariția unui eveniment ce constituie forță majoră sau în cazul imposibilității Organizatorului sau a Coorganizatorului, din motive independente de voința lor, de a continua Campania;
* decizia unilaterală a Organizatorului de a înceta Campania.

**Organizator**

**CAMPUS MEDIA TV S.R.L.   
Administrator   
Mihai Dinei**